Családi Élményterápiás Hétvége | Pszichológus kereső
Címlap » Programs » Családi Élményterápiás Hétvége
2014. február 14. Péntek, 9.00
+36306641033
Családi Élményterápiás Hétvégéinkre várjuk mindazon családok jelentkezését, akikben megvan a nyitottság és motiváció arra, hogy elinduljanak ezen az úton, és együtt átéljenek egy tanulságos és élményekben gazdag hétvégét, ahol közelebb kerülhetnek egymáshoz, és egymásra figyelve kereshetnek közös megoldásokat a hétköznapi életben felmerülő nehézségek és konfliktusok hatékony kezelésére és feloldására.
A terápiás gyakorlatban ismert, hogy egy családtagnál – legyen az a gyermek vagy a szülő – fennálló érzelmi, vagy magatartási probléma visszahat a családra, annak működését nehezítheti, a többiek lelki egészségére és a családi élet minőségére is hatással lehet. Rendszerszemléletű, családi együttműködést segítő hétvégéink során a családok két és fél napos programon vesznek részt, ahol a kalandos feladatok során lehetőségük nyílik arra, hogy tapasztalati úton megéljék a családi megküzdési stratégiákban, a családtagok közti kommunikációban, konfliktuskezelésben megjelenő erősségeket, ugyanakkor meglássák azokat a nehézségeket, hiányokat melyek a mindennapokat megnehezítik. Az átélt élmények és a visszajelzések révén tükröt kaphatnak a családi működésről: egyrészt a családi erőforrások is megjelennek, másrészt megláthatják azokat a pontokat, ahol változásra, változtatásra volna szükség, és közös választ találhatnak arra a kérdésre, hogy hogyan tudnak a szülők és gyermekeik egymással úgy együtt élni, hogy a család, mint támogató közeg működhessen, amiben a családtagok jól érzik magukat. Csoportjainkon mindezt érzelmileg biztonságos helyzetben, élvezetes, kihívást jelentő feladatok révén, képzett szakemberek vezetése által tapasztalhatják meg.
A programban egyszerre 4 család vesz részt.
A családok külön, zárható szobát kapnak.
A csoportdinamika kedvező alakulása érdekében a Budapesten élő családok esetében is javasolt a bent alvás.
A pénteki ebédtől a vasárnap reggeliig biztosítjuk az étkezéseket, amiben benne van a reggeli, ebéd, uzsonna és vacsora.
Javasolt magukkal hozni
Szabadtéri tevékenységre alkalmas, évszaknak megfelelő kényelmes ruházatot.
Benti csoportfoglalkozáshoz való ruhát, benti cipőt, papucsot, törölközőt, tisztasági felszerelést.
Kezdés: péntek 10 órakor
Programzárás, elköszönés: vasárnap 13 órakor
Érkezés, szobák elfoglalása: 9:30-10 óra között
dr. Kenézlői Eszter (pszichoterapeuta)
Labancz Dániel (pszichológus)
Schäfer Nóra (pszichológus, családterapeuta jelölt)
Skaliczky Dávid (élményterápiás csoportvezető és családterapeuta jelölt)
Vida Péter (pszichológus)
Érdeklődni a következő telefonszámokon, email címen lehetséges:
+36306641033 Skaliczky Dávid
info@eletrolszoloelmeny.hu
Budapest, Vadaskert Alapítvány, 1021, Lipótmezei út 1-5.